laion/Wikipedia-Exotic huggingface dataset:
הלגיון הראשון מקריאנה ליבראטריקס

הלגיון הראשון מקריאנה ליבראטריקס (בלטינית: Legio I Macriana liberatrix) היה לגיון רומאי קצר ימים אשר השתתף במלחמת האזרחים הידועה כשנת ארבעת הקיסרים. בשנת 68 התגבר חוסר שביעות הרצון שחשו המוני העם והסנאט הרומי משלטונו העריץ של הקיסר נירון, ומספר מושלים, ביניהם גאיוס יוליוס וינדקס מושל גאליה, וגלבה מושל היספניה טארקוננסיס התמרדו כנגד שלטונו. לוקיוס קלאודיוס מאקר, מושל אפריקה ומפקד הלגיון השלישי אוגוסטה החליט להצטרף למרד של גלבה, ולשם כך הקים את הלגיון הראשון מקריאנה ליבראטריקס. משמעות השם היא "המשחרר של מאקר". זמן קצר לאחר פרוץ המרד עלה גלבה על רומא עם לגיונותיו ונירון התאבד. היה זה לכאורה ניצחון עבור מאקר, אולם גלבה לא בטח באלו שהעלו אותו לשלטון, והורה לרצוח את מאקר בחשאי ולפרק את הלגיון הראשון מקריאנה ליבראטריקס. חיילי הלגיון שולבו בלגיונות אחרים. יש הסבורים שהקיסר ויטליוס ניסה להקים את הלגיון פעם נוספת כשעלה לשלטון ולהשתמש בו למטרותיו, אולם אספסיאנוס פירק אותו מחדש. הלגיון הראשון מקריאנה ליבראטריקס, באתר livius.org (באנגלית) הלגיון הראשון מקריאנה ליבראטריקס, באתר Romanarmy.com (באנגלית) הלגיון הראשון מקריאנה ליבראטריקס, באתר Imperiumromanum.com (בגרמנית)
Natural Causes

Natural Cause (בעברית: סיבות טבעיות) הוא אלבום האולפן השלישי של הזמרת-יוצרת האמריקאית סקיילר גריי. האלבום יצא לאור ב-23 בספטמבר 2016 על ידי חברות התקליטים אינטרסקופ רקורדס ו-Kidinakorner. האלבום הגיע למקום ה-68 במצעד האלבומים של קנדה. האלבום הופק על ידי סקיילר גריי, אמינם, אלכס דה קיד, מייק אליזונדו ומארק בטסון. ב-AllMusic קיבל האלבום דירוג של ארבעה כוכבי זהב מתוך חמישה בסך הכל. ב-Milwaukee Journal Sentinel זכה האלבום לביקורת חיובית. ב-Edge Media Network זכה האלבום לסיקור חיובי גם כן. מידע על האלבום Natural Causes באתר AllMusic סקיילר גריי, אמינם, אלכס דה קיד, מייק אליזונדו, מארק בטסון Natural Cause, Discogs (באנגלית) Skylar Grey, Billboard Natural Causes by Skylar Grey, Genius (באנגלית) Natural Causes - Skylar Grey | Songs, Reviews, Credits, AllMusic (באנגלית) Album reviews: Skylar Grey, Mac Miller, more, Milwaukee Journal Sentinel (באנגלית) Natural Causes, EDGE Media Network (באנגלית)
She Wolf (Falling to Pieces)

She Wolf (Falling to Pieces) (בעברית: זאבה (מתפרקת לחתיכות)) הוא שיר של הדי. ג'יי. הצרפתי ומפיק המוזיקה דייוויד גטה, בשיתוף פעולה עם הזמרת האוסטרלית סיה. הוא הופץ כסינגל הראשי מההוצאה המחודשת של האלבום Nothing but the Beat, ומתפקד כסינגל השביעי של האלבום בסך הכול. השיר היה זמין להורדה דיגיטלית ב-21 באוגוסט 2012. רקע כללי ב-21 בספטמבר 2012 הועלה לערוץ Vevo הרשמי של גטה סרטון עם מילים. ב-26 בספטמבר 2012, פורסם טריילר לסרטון המוזיקה, ובו כתוב תאריך הבכורה הרשמי, 3 באוקטובר 2012. הסרטון הרשמי הועלה לערוץ Vevo הרשמי של גטה חמישה ימים קודם לכן ב-28 בספטמבר 2012. הסרטון מתחיל בצילום של אישה עירומה, ועובר לזאב פצוע המתחמק מקומץ ציידים אנושיים. הזאב מוצג כעל טבעי, מכיוון שהוא מסוגל לגרום לציידים להתפוצץ. במהלך הפיצוצים הציידים והנוף מתוארים כמצולעים כאילו הכל חלק ממציאות מדומה ממוחשבות. בסוף סרטון המוזיקה, הזאב הופך בחזרה לאישה העירומה בהתחלה. רוברט קופסי מ-Digital Spy העניק לשיר ביקורת מעורבת ובה נאמר: "לאחר שיתוף פעולה כובש עולם עם פלו ריידה היא (סיה) חזרה למקום בו הכל התחיל עם דייוויד גטה, שקיווה שברק יכתבו פעמיים אחרי ששמע את "Titanium" המרהיב והמצוין בתרשים. שוב, זה המילים הלבביות שזורקות מעל ביתי השיר כשהיא מתוודה: "צידת אותי כמו זאב, טורף... הרגשתי כמו אייל באורות שלך" עם אותו משלב בלתי ניתן להבחנה. התוצאה היא דבר ששמענו כבר, אבל זה לא בהכרח דבר רע". מידע על היצירה "She Wolf (Falling to Pieces)" באתר מיוזיק בריינז מידע על הסינגל "She Wolf (Falling to Pieces)" באתר מיוזיק בריינז מידע על היצירה "She Wolf (Falling to Pieces)" באתר Discogs סרטון השיר "She Wolf (Falling to Pieces)" באתר יוטיוב "David Guetta ft. Sia: 'She Wolf (Falling To Pieces)' - Single review". Digital Spy. 2012-09-18. נבדק ב-4 במרץ 2015. {{cite web}}: (עזרה)
Like Blood Like Honey

Like Blood Like Honey (בעברית: כמו דם כמו דבש) הוא אלבום הבכורה של הזמרת-יוצרת האמריקאית הולי ברוק. האלבום יצא לאור ב-23 במאי 2006 על ידי חברות התקליטים האחים וורנר ו-Machine Shop Records. ב-Allmusic זכה האלבום לדירוג של שלושה כוכבי זהב מתוך חמישה בסך הכול. מידע על האלבום Like Blood Like Honey באתר MusicBrainz מידע על האלבום Like Blood Like Honey באתר AllMusic האלבום Like Blood Like Honey באתר Discogs האלבום Like Blood Like Honey באתר ספוטיפיי Like Blood Like Honey, Discogs (באנגלית) Like Blood Like Honey - Holly Brook | Songs, Reviews, Credits, AllMusic (באנגלית)
הלגיון הראשון מרטיה

הלגיון הראשון מרטיה (בלטינית: Legio I Martia) היה לגיון רומאי, אשר פעל במהלך המאה הרביעית. המידע על הלגיון מועט. מקובל להניח שהוא הוקם בידי דיוקלטיאנוס. משמעות השם "מרטיה" הוא "מוקדש למרס". העתק של כתובת (הכתובת עצמה אבדה) ממחוז ולריה שבפאנוניה (מערב הונגריה המודרנית) מזכירה שחיילי הלגיון השתתפו בבניית מצודה באזור. על פי הנוטיטיה דיגניטטום בתחילת המאה החמישית, הלגיון היה לגיון עצמאי שהוצב באיליריה. מדיה וקבצים בנושא הלגיון הראשון מרטיה בוויקישיתוף הלגיון הראשון מרטיה, באתר livius.org (באנגלית) הלגיון הראשון מרטיה, באתר Imperiumromanum.com (בגרמנית) בצבא הרומי המאוחר היו שני סוגי לגיונות. הלימיטאני, שהיו מרותקים בדרך כלל לפרובינקיה מסוימת, והלגיונות העצמאיים (Comitatenses) אשר היו בדרך כלל בפיקוד בכיר ונועדו להגיב על מקרי חירום ביטחוניים. הלגיונות העצמאיים נחשבו ליוקרתיים יותר.
כריסטופר סטראולי

כריסטופר סטראולי (באנגלית: Christopher Strauli; נולד ב-13 באפריל 1946) הוא שחקן קולנוע, טלוויזיה ותיאטרון אנגלי. הוא ידוע מהופעתו בתפקיד נורמן בינס בקומדיית המצבים הבריטית "רק כשאני צוחק". סטראולי נולד בהרפנדן שבהרטפורדשייר. הוא למד בבית הספר פליקסטאו בעיר החוף פליקסטאו שבסאפוק. אחרי שלמד בסמינר למורים, ויתר על קריירה כמורה למתמטיקה ומדעים, ועבר ללמוד משחק באקדמיה המלכותית לאמנות הדרמה בלונדון. אחרי סיום הלימודים עבד שנים אחדות בתיאטרון בריסטול אולד ויק. אחר כך קיבל תפקידים קטנים בתוכניות טלוויזיה. סטראולי גילם את באני מנדרס, העוזר של א. ג'. ראפלס הגנב הג'נטלמן, בסדרת הטלוויזיה "Raffles" בשנים 1975 עד 1977. בהמשך שיחק בתפקיד נורמן בינס, המאושפז בבית חולים, בסיטקום של רשת ITV "רק כשאני צוחק". נורמן נמצא במחלקה יחד עם הדמויות שגילמו ג'יימס בולאם ופיטר בולס, ובטיפולו של הרופא שגילם ריצ'רד וילסון. תסריטאי הסדרה אריק צ'אפל גייס אחר כך את סטראולי להחליף את ריצ'רד בקינסייל בגרסה הקולנועית של "Rising Damp" (סדרה נוספת של צ'אפל) בתפקיד הסטודנט לאומנות ג'ון. ב-1985 שיחק סטראולי בתפקיד ראשי בסיטקום "Full House" של רשת ITV (המוכרת בארצות הברית בשם "Mixed Doubles"). עוד השתתף בפרקים אחדים של תוכנית המערכונים של ויקטוריה ווד. סטראולי הופיע בסרט הטלוויזיה "S.O.S. Titanic" משנת 1979 בתפקיד האלחוטן הרולד קוטאם, ובמיני-סדרה משנת 1987 "תהפוכות מלחמה" בכיכובם של אמה תומפסון וקנת בראנה. סטראולי נשוי ללזלי פוטל מאז 1977. לבני הזוג ארבעה ילדים. כריסטופר סטראולי, במסד הנתונים הקולנועיים IMDb (באנגלית) הבלוג של סטראולי "Home". www.strauli.co.uk.
היפוך זמן

היפוך זמן היא פעולה מתמטית או פיזיקלית של החלפת הביטוי לזמן, בשלילה שלו בנוסחאות או במשוואות, כך שיתארו אירוע בו הזמן רץ לאחור או כל התנועות מתהפכות. הנוסחה או המשוואה המתקבלת שנשארה ללא שינוי על ידי פעולה זו, טוענים שהוא מהווה היפוך זמן, מה שמרמז שאותם חוקי פיזיקה חלים באותה מידה בשני המצבים שבהם האירוע השני (ההפוך) אינו ניתן להבחנה במקור ושלזרם של הזמן אין כיוון. מעודף באופן טבעי במקרה של אינטראקציות (הדדיות) יסודיות. היפוך זמן מציין את היפוך התקדמות הזמן. מתמטית, היא מיוצגת על ידי הפעולה T : t − > − t {\displaystyle T:t->-t} אם למשל מצלמים משחק סנוקר, אפשר להריץ אותו קדימה ואחורה. כך או כך, הכדורים עדיין מתנגשים והצופה במתרחש לא יכול לדעת מה הכיוון הנכון. אם מריצים סרטון של כדור מתגלגל, אין לדעת מאיזה נקודה בסרטון התחיל או נעצר. היפוך הזמן התגלה על ידי שני פיזיקאים אמריקאים, ג'יימס קרונין וואל פיץ', שקיבלו על כך פרס נובל בשנת 1980. בשנת 1955 הכיר ג'יימס קורנין את ואל פיץ' אשר הביאו בשנת 1958 לאוניברסיטת פרינסטון. בשנת 1980 זכו השניים בפרס נובל לפיזיקה, על גילוי ההפרה של עקרונות סימטריית הבסיסים (סימטריית CP היא סימטריה מקורבת בין חלקיקים לאנטי חלקיקים). בעבר חשבו שהסימטריה מדויקת ושעולם שמורכב מחומר יהיה זהה בתכנותיו לעולם של אנטי חומר אך בשנות ה-60 ג'יימס קורנין וואל פיץ' גילו זאת. גילוי זה תרם לתאוריה של המפץ הגדול. ויקיפדיה:עריכה טכנית http://philsci-archive.pitt.edu/15033/1/Roberts2018-TimeReversal.pdf https://www.britannica.com/science/time-reversal https://www.nobelprize.org/prizes/physics/1980/summary/ http://philsci-archive.pitt.edu/15033/1/Roberts2018-TimeReversal.pdf
לואיז איפוליט, נסיכת מונקו

לואיז איפוליט, נסיכת מונקו (בצרפתית: Louise-Hippolyte princesse de Monaco; ‏10 בנובמבר 1697 – 29 בדצמבר 1731) הייתה נסיכת מונקו, אחת משתי נשים בלבד ששלטו בנסיכות. לואיז איפוליט נולדה ב-10 בנובמבר 1697 בארמון הנסיך במונקו, והייתה בתם השנייה של אנטואן הראשון, נסיך מונקו ומארי דה לורן-ארמניאק. היא הייתה השנייה מבין שש בנות מהן 2 הגיעו לבגרות. היו לה אחות גדולה, קתרינה שארלוט (1691–1696) וארבע אחיות קטנות יותר, אליזבטה שארלוט (1698–1702), מרגריטה קמילה (1700–1758), מריה דבוטה (1702–1703) ומריה פאולינה תרזה דבוטה גרימלדי (1708–1726). מכיוון שכל אחיותיה מתו, הפכה לואיז איפוליט ליורשת העצר של מונקו. אביה החליט, ברשותו של לואי ה-14, שבעלה לעתיד ייקח לעצמו את שם משפחת גרימלדי וישלוט במונקו יחד איתה. ב-20 באוקטובר 1715, בגיל שמונה עשרה, התחתנה עם ז'אק פרנסואה גויון, הרוזן דה מתניון, לאחר שמשפחתו הציעה אותו כמועמד. מועמדותו נתמכה על ידי המלך לואי ה-14, שרצה לחזק את ההשפעה הצרפתית במונקו. לפני כן, אביה של לואיז איפוליט העדיף שבתו תינשא לבן דוד ממשפחת גרימלדי. נישואים אלה לא התממשו בגלל מצבם הכספי הגרוע של בני גרימלדי באותה תקופה. לזוג נולדו תשעה ילדים. בעלה העדיף להישאר בוורסאי במקום במונקו, שם החזיק במספר פילגשים. לאחר מות אביה, חזרה לואיז איפוליט מפריז למונקו ב-4 באפריל 1731 וזכתה לקבלת פנים נלהבת. לואיז איפוליט נפטרה מאבעבועות שחורות. בעלה הזניח את ענייני מונקו ונאלץ לעזוב אותה במאי 1732. הוא ויתר על השליטה בנסיכות, ופרש לטובת בנם אונורה השלישי, נסיך מונקו. מדיה וקבצים בנושא לואיז איפוליט, נסיכת מונקו בוויקישיתוף לואיז איפוליט, נסיכת מונקו, באתר "Find a Grave" (באנגלית)
פי-בי הדב

פּיבּי הדוב (באנגלית: PB Bear and Friends) היא סדרת טלוויזיה בריטית לילדים, המבוססת על סדרת ספרי ילדים שנכתבה ואוירה על ידי לי דייוויס. הסדרה שודרה לראשונה ב-2 בינואר 1998 בערוץ 5. בישראל הסדרה שודרה לראשונה בשנת 2000 בערוץ הופ!. הסדרה היא בת עונה אחת ו-30 פרקים באורך חמש דקות. שיר הפתיחה של הסדרה בעברית בוצע על ידי גיתית שובל. העלילה עוסקת בפיבי הדוב, המבלה עם חבריו הבובות את זמנם במשחקים שונים. במאי הדיבוב בעברית היו גיתית שובל, שאולי הלוי ואריאל ברזני, ומפיקת הדיבוב הייתה רעות סמדר. פיבי הדב, במיזם "אישים" לתיעוד היצירה הישראלית "פי-בי הדב", במסד הנתונים הקולנועיים IMDb (באנגלית)
נערות אבודות

נערות אבודות (באנגלית: Lost Girls) הוא סרט פשע אמיתי אמריקאי של נטפליקס. הוא עלה לשירות ההזרמה של החברה ב-13 במרץ 2020, אך הוקרן עוד קודם לכן, ב-28 בינואר 2020, במסגרת פסטיבל הסרטים סאנדנס. העלילה עוקבת אחר מארי גילברט, שמנסה לדחוף את כוחות האכיפה לחפש אחר בִּתה הנעדרת, שאנן. תוך כדי חיפושיה היא חושפת את קיומו של רוצח סדרתי הרוצח נערות העוסקות בזנות ומקבל את השם "הרוצח הסדרתי מלונג איילנד". איימי ראיין – מארי גילברט (אנ') תומאסין מקנזי – שר גילברט גבריאל ביירן – המפקח ריצ'רד דורמר אונה לורנס – שרה גילברט לולה קירק – קים מרים שור – לוריין ריד בירני – ד"ר פטר האקט קווין קוריאן – ג'ו סקאלי דין וינטרס – דין בוסטיק שרה וויסר – שאנן גילברט במרץ 2016 הוכרז כי ליז גרבוס תביים את הסרט. באוקטובר 2018 פורסם קאסט השחקנים. שלב הצילומים החל בניו יורק ב-18 באוקטובר 2018. אתר האינטרנט הרשמי של נערות אבודות (בשפות מרובות) "נערות אבודות", במסד הנתונים הקולנועיים IMDb (באנגלית) "נערות אבודות", באתר נטפליקס "נערות אבודות", באתר AllMovie (באנגלית) "נערות אבודות", באתר Rotten Tomatoes (באנגלית) "נערות אבודות", באתר Metacritic (באנגלית) "נערות אבודות", במסד הנתונים הקולנועיים KinoPoisk (ברוסית) Russian, Ale (16 בינואר 2020). "Amy Ryan Plays a Mother Fighting for Answers in Gripping Trailer for Netflix's Lost Girls". People. נבדק ב-16 בינואר 2020. {{cite web}}: (עזרה) Siegel, Tatiana (4 בדצמבר 2019). "Sundance Unveils Female-Powered Lineup Featuring Taylor Swift, Gloria Steinem, Abortion Road Trip Drama". The Hollywood Reporter. נבדק ב-4 בדצמבר 2019. {{cite web}}: (עזרה) Siegel, Tatiana (9 במרץ 2016). "Liz Garbus in Talks to Direct Serial Killer Film 'Lost Girls' for Amazon (Exclusive)". The Hollywood Reporter. נבדק ב-16 באוקטובר 2018. {{cite web}}: (עזרה) N’Duka, Amanda (26 באוקטובר 2018). "Lost Girls': Gabriel Byrne, Lola Kirke, Miriam Shor & More Round Out Cast Of Netflix Crime Feature". Deadline Hollywood. {{cite web}}: (עזרה) Netflix's 'Lost Girls' Adds Thomasin McKenzie, Lola Kirke and Dean Winters "Lost Girls". Production List. נבדק ב-16 באוקטובר 2018. {{cite web}}: (עזרה)
יעוק

יעוק (בערבית: يعوق) היא אלוהות שלפי הקוראן נעבדה בימי נח. החל מימיו של עמרו אבן לחי (ער'), שלו מיוחסת השבת האלילות לערב, לאורך תקופת הג'אהליה ועד ימי מוחמד, מייסד האסלאם, התקיימה הסגידה לאל זה בחצי האי ערב. ויאמרו איש אל אחיו: אל נא תעזבו את אלהיכם: את וד ואת סואע, את ועוש, את יעוק ואת נסר. — קוראן, סורת נוח (71), איות 22–23, בתרגום הרמן רקנדורף כמו שאר האלוהיות הנזכרות בסורה משויכת האמונה ביעוק לקבוצה אתנית ערבית בת-זמנו של מוחמד. השאם אבן אל-כלבי (ابن الكلبي) כותב בספרו "ספר האלילים" (كتاب الأصنام) על יעוק: ”הח'ייוואנים אימצו את יעוק לאלוהיהם. הוא הוצב בכפר שלהם בשם ח'ייוואן (خيوان), במרחק של מסע בן שני לילות ממכה. לא שמעתי שהחמדאן, או כל שבט אחר מן הערבים [בני זמנו של אל-כלבי], קראו לבן שבטם על שם יעוק. כן לא שמעתי מעולם אזכור של יעוק בשירתם. אני חושב שזה מכיוון שהם התגוררו בקרבת צנעא, ובהמשך התערבו עם אנשי חמיר ואימצו את היהדות יחד איתם בזמן שבו ד'ו נואס אימץ את דת ישראל והמיר את חסידיו לדת זו”. יעוק אכן נזכר כאל בכתבי מלכי חמיר קודם לזמן שבו אימצו את הרחמנות המזוהה עם האמונה המונותאיסטית היהודית, אף שהיה זה מאתיים שנה קודם לזמנו של ד'ו נואס. נראה שגם לצד אימוצו של האל המונתאיסטי המשיכו שרידים של האמונה ביעוק להשתמר, לפחות בכינויי המקומות המקודשים. במקורות אחרים מזוהה האמונה ביעוק עם שבט בנו חמדאן (אנ') שבתימן בכללותו. אלוהות זו זוהתה עם הסוס, והייתה עשויה עופרת ונחושת. שמו נגזר מהפועל הערבי "عاق", שמשמעותו מניעה, מה שמרמז על היותו אל "מוגבל", או אל ישן שראוי להימנע מפולחנו. הקוראן, סורה 71, בתרגום רקנדורף, באתר ויקיטקסט Ya'uq, in THE BOOK OF IDOLS, BEING A TRANSLATION FROM THE ARABIC, OF THE KITAB AL-ASNAM BY HISHAM IBN-AL-KALBI, TRANSLATED WITH INTRODUCTION AND NOTES BY NABIH AMIN FARIS, 1952 (ראו גם הטקסט הערבי המקורי בוויקיטקסט הערבי) ש"ד גויטיין, "כתובת דו-לשונית חמיירית-עברית", תרביץ מא(ב), תשל"ב, עמ' 151–156 (המאמר זמין לצפייה במאגר JSTOR לאחר הרשמה) Maulana Muhammad Ali. The Holy Qur'an, with English Translation and Commentary; מהדורת 2002 (ISBN 0-913321-01-X). הערת שוליים בפירושו של עלי לסורה 71, 23 (עמ' 1138). ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.
הלגיון הראשון מקסימיאנה

הלגיון הראשון מקסימיאנה (בלטינית: Legio I Maximiana) היה לגיון רומאי, אשר פעל במהלך המאה השלישית והרביעית. המידע על הלגיון מועט. הוא הוקם בשנת 296 או 297 בידי הקיסר דיוקלטיאנוס, אשר החליט לקרוא לו "מקסימיאנה" (היינו "של מקסימיאנוס") על שם שותפו לשלטון מקסימיאנוס. לצד הלגיון השני פלביה קונסטנטיה הגן הלגיון על דרום מצרים מפני שבטים שכנים. בשנת 345 הועבר הלגיון לאדריאנופול (אדירנה המודרנית), וקרוב לוודאי שהיה מעורב בקרב אדריאנופול ב-378, בו זכו הגותים, בפיקוד פריטיגרן, לניצחון מוחץ על הצבא הרומי, בפיקוד הקיסר ואלנס. עם זאת, ככל הנראה שרד חלק מהלגיון את הקרב, שכן על פי נוטיטיה דיגניטטום במאה החמישית הוא עדיין היה מוצב ליד אדריאנופול. מדיה וקבצים בנושא הלגיון הראשון מקסימיאנה בוויקישיתוף הראשון מקסימיאנה, באתר livius.org (באנגלית) הלגיון הראשון מקסימיאנה, באתר Imperiumromanum.com (בגרמנית)
עמק ספיטי

עמק ספיטי הוא עמק שנמצא במדינת הימאצ'ל פרדש בצפון הודו. העמק נקרא על שם נהר הספיטי הזורם במרכזו, ומנקז את מי הפשרת השלגים של שרשרת ההרים המקיפים את העמק. ספיטי הוא אזור מדברי השוכן ממזרח לטיבט. עיר הבירה של המחוז היא קאזה, הנמצאת בגובה של 3640 מטר מעל פני הים. רוב תושבי האזור הם ממוצא טיבטי ומכאן שדתם היא בודהיסטית. הדרך לספיטי מהעיירה מנאלי עוברת דרך שני מעברי הרים: מעבר רוטאנג, המוביל ללהול שהוא אזור בעל אקלים חצי מדברי; ומעבר קונזום פאס שגובהו 4551 מטר מעל פני הים. בעמק אגמים (כולל צ'אנדרה טאל), גומפות, ומנזרים עתיקים עם ציורי קיר מרהיבים ששרדו הודות למזג האוויר היבש והקר (וגם בזכות העובדה שהאזור הנדיח לא היה נתון לכיבושים). מהגומפות העתיקות החשובות הן "גומפת טאבו" אליה יפרוש הדלאי למה כשתסתיים כהונתו, "גומפת דנקאר" (Dhankar) ו"גומפת קי" (Ki) הנמצאת מעל קאזה. מדיה וקבצים בנושא עמק ספיטי בוויקישיתוף תיאור סיור בעמק
אריה (אלבום)

אריה הוא אלבום הבכורה של הזמרת-יוצרת הישראלית יסמין מועלם. האלבום יצא לאור ב-27 בפברואר 2020, על ידי חברת התקליטים תקליטי יהלום. האלבום הופק על ידי מפיקים שונים, בהם מועלם עצמה, אמיר ובן, די ג'יי מש ושקל, שמשתתף בסינגל השלישי מתוך האלבום, "מסיבה", שהגיע למקום ה-39 במצעד הפזמונים העברי השנתי של גלגלצ לשנת תש"ף. האלבום זכה לביקורות חיוביות. סער גמזו מישראל היום ביקר את האלבום בחיוב: "צריך להתעכב על המילים של מועלם. הכתיבה שלה טובה, ממש טובה, אבל זה לא הדבר הכי מסקרן בה. הכתיבה שלה מגוונת לא פחות מהסגנונות שבהם היא פועלת. לא רק ברמה המבנית (שירי פופ מול קטעי ראפ), אלא ביכולת לכתוב כמה קולות של עצמה. היא חזקה ושבירה, אוהבת ומשחררת, מקנאה ומחייכת, תמימה ומלאת ניסיון. אולי פה נמצא הכוח הגדול ביותר של "אריה" - ביכולת שלו לגרום לי לראות, אפילו אחרי האזנות ספורות, את היוצרת שלו כדמות עגולה, שלמה ומסקרנת מאוד". גם בן שלו מהארץ ביקר את האלבום בחיוב, באומרו כי "יסמין מועלם היא השתקפות מדויקת של הרגע הנוכחי בפופ". "אריה" - יצא לאור ב-14 בספטמבר 2018, כסינגל הראשון מתוך האלבום. "ככה עדיף לי" - יצא לאור ב-1 בדצמבר 2019, כסינגל השני מתוך האלבום. "מסיבה" - יצא לאור ב-14 בינואר 2020, כסינגל השלישי מתוך האלבום. "כמה מתוק" - יצא לאור ב-20 בפברואר 2020, כסינגל הרביעי מתוך האלבום. האלבום אריה באתר ספוטיפיי האלבום אריה באתר אפל מיוזיק ירון ברוידא, עושה את זה נכון /// ירון ברוידא על "אריה", אלבום הבכורה של יסמין מועלם, באתר קולומבוס, ‏9 במרץ 2020 (ארכיון) סער גמזו, נא להכיר: יסמין מועלם, באתר ישראל היום, 1 במרץ 2020 יסמין מועלם, די ג'יי מש, שקל, יובל מעיין, אור זורף, טהר שפי, אמיר ובן סער גמזו, נא להכיר: יסמין מועלם, באתר ישראל היום, 1 במרץ 2020 בן שלו, יסמין מועלם היא השתקפות מדויקת של הרגע הנוכחי בפופ, באתר הארץ, 1 באפריל 2020
הלגיון השני פלביה קונסטנטיה

הלגיון השני פלביה קונסטנטיה (בלטינית: Legio II Flavia Constantia) היה לגיון רומאי, אשר פעל במהלך המאה השלישית והרביעית. המידע על הלגיון מועט. הוא הוקם בשנת 296 או 297 בידי הקיסר דיוקלטיאנוס, אשר החליט לקרוא לו "קונסטנטיה" אשר משמעו "האמין". עם זאת, מקובל להאמין שהשם הוא גם מחווה לקונסטנטיוס כלורוס אשר שמו הפרטי היה פלביוס. לצד הלגיון הראשון מקסימיאנה הגן הלגיון על דרום מצרים מפני שבטים שכנים. בשנת 345 הועבר הלגיון הראשון לאדריאנופול (אדירנה המודרנית). בתקופת הקיסר תאודוסיוס הראשון הוקם לגיון נוסף אשר נקרא "הלגיון השני פלביה קונסטנטיה תבאיורום" (על שם העיר תבאי במצרים) ואשר נועד להוות "לגיון תאום" ללגיון השני פלביה קונסטנטיה. נראה כי בלגיון המקורי שולבו יחידות גרמאניות, בעוד בלגיון החדש שולבו יחידות מצריות. הלגיון החדש הועבר לסלוניקי בעוד הלגיון המקורי נותר במצרים. מדיה וקבצים בנושא הלגיון השני פלביה קונסטנטיה בוויקישיתוף הלגיון השני פלביה קונסטנטיה, באתר livius.org (באנגלית) הלגיון השני פלביה קונסטנטיה, באתר Imperiumromanum.com (בגרמנית)
Sticks and Stones

Sticks and Stones הוא אלבום הבכורה של הזמרת-יוצרת הבריטית שר לויד. האלבום יצא לאור ב-4 בנובמבר 2011 על ידי חברות התקליטים סוני מיוזיק אנטרטיינמנט, אפיק רקורדס וסייקו מיוזיק. האלבום הגיע למקום התשיעי במצעד הבילבורד 200. האלבום הופק על ידי טובי גד, מקס מרטין, רד וואן, דה ראנרס, קווין רודולף, אריק סניקולה, כריס תומאס וכריס או'ריאן. איגוד תעשיית ההקלטות הבריטי העניק לאלבום את תואר הזהב על מכירות של למעלה מ-230,000 עותקים במדינה. בסמוך לצאתו, עלה האלבום לרשת הזרמת המדיה ספוטיפיי. מידע על האלבום Sticks and Stones באתר MusicBrainz מידע על האלבום Sticks and Stones באתר AllMusic האלבום Sticks and Stones באתר Discogs טובי גד, מקס מרטין, רד וואן, דה ראנרס, קווין רודולף, אריק סניקולה, כריס תומאס, כריס או'ריאן Sticks + Stones, Discogs (באנגלית) Cher Lloyd, Billboard Sticks & Stones (U.S. Edition) by Cher Lloyd, Genius (באנגלית) Official Charts Analysis: Sheeran's X sells 31k copies to spend sixth week at No.1 | Analysis | Music Week, www.musicweek.com Sticks & Stones, נבדק ב-2020-03-23 The Irish Charts - All there is to know, web.archive.org, ‏2018-06-12 "British album certifications – Cher Lloyd – Sticks and Stones". British Phonographic Industry. Select albums in the Format field. Select Gold in the Certification field. Type Sticks and Stones in the "Search BPI Awards" field and then press Enter.
Sorry I'm Late

Sorry I'm Late (בעברית: סליחה שאיחרתי) הוא אלבום האולפן השני של הזמרת-יוצרת הבריטית שר לויד. האלבום יצא לאור ב-27 במאי 2014 על ידי חברות התקליטים סוני מיוזיק אנטרטיינמנט ואפיק רקורדס. האלבום הגיע למקום ה-12 במצעד הבילבורד 200. האלבום הופק על ידי רמי יעקב, בני בלנקו, קארל פאלק, סוואן קוטצ'ה, איליה סלמנזאדה ומאט סקוויר. ב-AllMusic זכה האלבום לסיקור חיובי, תוך שקיבל דירוג של ארבעה כוכבי זהב מתוך חמישה בסך הכל. גם ה-ABC העניקו לאלבום דירוג חיובי. ב-Time קיבל האלבום סיקור חיובי, בדומה לשאר הסיקורים שהופנו כלפיו. מידע על האלבום Sorry I'm Late באתר MusicBrainz מידע על האלבום Sorry I'm Late באתר AllMusic האלבום Sorry I'm Late באתר יוטיוב רמי יעקב, בני בלנקו, קרל פאלק, סוואן קוטצ'ה, איליה סלמנזאדה, מאט סקוויר, אוסקר הולטר, אוסקר יירס Sorry I'm Late, Discogs (באנגלית) Cher Lloyd, Billboard Sorry I'm Late by Cher Lloyd, Genius (באנגלית) Sorry I'm Late - Cher Lloyd | Songs, Reviews, Credits, AllMusic (באנגלית) A. B. C. News, Music Reviews: The Latest From Mariah Carey, Sharon Van Etten, Neil Young and Cher Lloyd, ABC News (באנגלית) A Diva for Every Demographic: Mariah Carey, Cher Lloyd and Robyn, Time (באנגלית)
הלגיון הראשון נוריקום

הלגיון הראשון נוריקום (בלטינית: Legio I Noricorum) היה לגיון רומאי, אשר פעל הוקם בידי הקיסר דיוקלטיאנוס והגן על אזור נוריקום. המידע על הלגיון מועט. הוא הוקם בידי הקיסר דיוקלטיאנוס, אשר הציב אותו על הדנובה במחוז נוריקום (כיום בדרום-מערב אוסטריה ומזרח סלובניה). יחד עם הלגיון השני איטליקה הוותיק הם היוו את הלימיטאני של אזור נוריקום. על פי הנוטיטיה דיגניטטום בתחילת המאה החמישית הלגיון עדיין היה מוצב בנוריקום. ככל הנראה הוא פורק זמן לא רב לאחר מכן. מדיה וקבצים בנושא הלגיון הראשון נוריקום בוויקישיתוף הלגיון הראשון נוריקום, באתר livius.org (באנגלית) הלגיון הראשון נוריקום, באתר Imperiumromanum.com (בגרמנית)
אנטואן הראשון, נסיך מונקו

אנטואן הראשון, נסיך מונקו (25 בינואר 1661 – 20 בפברואר 1731) היה נסיך ריבון של מונקו. אנטואן נולד ב-25 בינואר 1661 בפריז, והיה בנם הבכור של לואי הראשון ממונקו וקתרין שארלוט דה גרמונט. בשנת 1683, אנטואן מונה לסגן ברגימנט הרגלים דו רואי. בשנת 1684 הוא מונה לקולונל ברגימנט סואסונואה. במהלך מלחמת תשע השנים הוא השתתף בקרב בפיליפסבורג (1688), קרב פלורוס (1690), מצור המונס (1691), ומצור נאמור (1692). ב-21 באוגוסט 1702, אנטואן נשבע למלך לואי ה-14 הצרפתי בפרלמנט בשל היותו דוכס ולנטינואה ואציל צרפתי. בשנת 1724 קיבל תואר אביר ממסדרי המלוכה הצרפתיים. הוא "השלים את ביצורי סלע מונקו, בנה את האוריאון ואת מבצר אנטואן." לבסוף הקים "חצר מבריקה בארמונו." זו הייתה דרך משופרת המחברת בין לה קונדמין ל"מצע חצי האי". מגדל אורילון שפיקד על הכבש המוביל לפאליס פרינסייה הוקם בין השנים 1707–1708. אנטואן התחתן ב-13 ביוני 1688 עם מארי דה לורן, "מדמואזל ד'ארמניאק" (12 באוגוסט 1674 - 30 באוקטובר 1724), בתו של לואי, רוזן ארמניאק. נולדו להם שש בנות, שרק שלוש מהן שרדו את הינקות: קתרינה שארלוט (7 באוקטובר 1691 - 18 ביוני 1696) לואיז איפוליט, נסיכת מונקו (10 בנובמבר 1697 - 29 בדצמבר 1731) אליזבטה שארלוט (3 בנובמבר 1698 - 25 באוגוסט 1702). מרגריטה קמילה (1 במאי 1700 - 27 באפריל 1758), מריה דבוטה (15 במרץ 1702 - 24 באוקטובר 1703), מריה פאולינה תרזה דבוטה (23 באוקטובר 1708 - 20 במאי 1726). לאנטואן היו גם מספר ילדים מחוץ לנישואים: אליזבת דורפור אנטואן גרימלדי (1697–1784) ויקטואר ורטו אנטואנט גרימלדי לואיז מארי תרז גרימלדי (1705–1723) מדיה וקבצים בנושא אנטואן הראשון, נסיך מונקו בוויקישיתוף אנטואן הראשון, נסיך מונקו, באתר "Find a Grave" (באנגלית)
לוסיאן פטיפה

לוסיאן פֶּטיפָּה (בצרפתית: Lucien Petipa;‏ 22 בדצמבר 1815 – 7 ביולי 1898) היה רקדן בלט צרפתי בתקופת הבלט הרומנטי של המאה ה-19, אחיו של מריוס פטיפה, מנהל הבלט המפורסם של הבלט האימפריאלי הרוסי. הוא נולד במרסיי ומת בורסאי. פטיפה, בנו של ז'אן-אנטואן פטיפה, היה הפרשן המקורי של רבים מתפקידי הגברים הראשיים בתקופה הרומנטית, שעבד עם כוריאוגרפים ידועי שם, בהם ז'אן קוראלי, בין השאר. התפקיד המפורסם ביותר שיצר היה, מן הסתם, אלברט, דוכס שלזיה (שנודע בהמשך כרוזן אלברכט) בבלט בן שתי המערכות ז'יזל, בשנת 1841, מול הבלרינה האיטלקייה קרלוטה גריזי, שהבלט נוצר למענה. בין 1860 ל-1868 היה מנהל הבלט באופרה של פריז ובשנים 1872 ו-1873 ניהל את תיאטרון לה מונה בבריסל. אלברכט בז'יזל (1841) אחמד ב"לה פרי" של בורגמילר (1843) מדיה וקבצים בנושא לוסיאן פטיפה בוויקישיתוף
דני זמיר

האם התכוונתם ל... דני זמיר (חוקר) (יליד 1950) – פרופסור אמריטוס בפקולטה למדעי החקלאות של האוניברסיטה העברית ברחובות, חתן פרס א.מ.ת לחקלאות ופרס ישראל בתחום חקר החקלאות דני זמיר (מחנך) (יליד 1962) – מחנך ויזם חברתי ישראלי, מייסד המכינה הקדם צבאית רבין דני זמיר (סוציולוג) - חוקר במכון לחקר הקיבוץ, חבר קיבוץ משמר העמק שם קרוב דניאל זמיר (יליד 1978) – נגן סקסופון ישראלי